2020. gada 29. septembrī Rīkojums Nr. 561

Rīgā (prot. Nr. 56 22. §)

**Grozījumi** **Ministru kabineta 2018. gada 22. oktobra rīkojumā Nr. 535 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 43.0 versija)"**

Izdarīt Ministru kabineta 2018. gada 22. oktobra rīkojumā Nr. 535 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 43.0 versija)" (Latvijas Vēstnesis, 2018, 209. nr.) šādus grozījumus:

1. Papildināt projekta "Valsts pārbaudījumu organizēšanas procesa pilnveide" (turpmāk – projekts) aprakstu (kopsavilkumu) aiz vārdiem "bezdarbnieka statusu" ar vārdiem "atbilstoši projekta laikā izvērtētajām prasībām un to risinājumiem".

2. Papildināt projekta II daļas 2. punktu aiz vārdiem "specifikācijas izstrāde" ar vārdiem "atbilstoši projekta laikā izvērtētajām prasībām un to risinājumiem".

3. Aizstāt projekta V daļā:

3.1. vārdus un skaitli "līdz 2021. gada septembrim" ar vārdiem un skaitļiem "līdz 2022. gada augustam, t. i., 36 mēnešu laikā";

3.2. skaitli "2023." ar skaitli "2024.";

3.3. skaitli "2026." ar skaitli "2027.".

Ministru prezidents A. K. Kariņš

Izglītības un zinātnes ministre I. Šuplinska